Държавен вестник, бр. 101, 2024 г., стр. 29

БРОЙ  101	
Д Ъ Р Ж А В Е Н  В Е С Т Н И К 	
СТР.  29   
МИНИСТЕРСТВО
НА ЗДРАВЕОПАЗВАНЕТО
ПЛАН
за сътрудничество между Министерството 
на здравеопазването на Република България 
и Министерството на здравеопазването на 
Държавата Израел в областта на майчиното 
и детското здравеопазване
(Одобрен с Решение № 624 от 2 септември 
2024 г. на Министерския съвет. В сила от да­
тата на подписването му – 13 ноември 2024 г.)
Министерството на здравеопазването 
на Република България и Министерството 
на здравеопазването на Държавата Израел 
(наричани по-долу „страните“) въз основа 
на Споразумението между правителството 
на Република България и правителството 
на Държавата Израел за сътрудничество в 
областта на здравеопазването и медицин­
ската наука, подписано в София на 14 март 
1991 г. (наричано по-нататък „Споразуме­
нието“), се споразумяха за следния план за 
сътрудничество: 
Член 1
Страните ще насърчават сътрудничеството 
в областта на майчиното и детското здраве­
опазване въз основа на общи интереси. Всички 
съвместни дейности, осъществявани съгласно 
настоящия план за сътрудничество, ще се 
провеждат в съответствие с националните 
закони, разпоредби и процедури на всяка от 
страните.
Член 2
Сътрудничеството в рамките на този план 
включва следните приоритетни области на 
майчиното и детското здравеопазване:
1. иновативни услуги в областта на репро­
дуктивното здраве;
2. обучение на лекари, медицински сестри 
и друг медицински персонал в областта на 
женското здраве и репродуктивната медицина;
3. обмен на информация за съвременни 
технологии и методи за диагностика, лечение 
и превенция на заболявания;
4. развитие на научни и академични дей­
ности с цел да се допринесе за подобряване на 
качеството на извънболничните и болничните 
здравни услуги;
5. провеждане на краткосрочни и целе­
насочени специализации и/или обучителни 
курсове на млади български лекари в Дър­
жавата Израел в съответствие с приложимата 
национална нормативна уредба към датата 
на приемане; 
6. обмен на експерти в областта на майчи­
ното и детското здравеопазване във връзка със 
създаването на национална детска болница в 
Република България;
7. насърчаване на научен обмен между 
научни организации, лечебни заведения и 
висши медицински училища;
8. други области на интерес по взаимно 
съгласие на двете страни.
Член 3
1. Страните обменят информация по отно­
шение на здравното си законодателство, със­
тоянието на здравеопазването, националните/
регионалните здравни приоритети, основните 
насоки на здравната политика и въпросите, 
свързани с организацията на лечебни и профи­
лактични дейности в областта на майчиното 
и детското здраве, като обръщат специално 
внимание на областите на сътрудничество, 
посочени в чл. 2.
2. Страните обменят ежегодно информация 
по отношение на научни и медицински съ­
бития, организирани от страните и отворени 
за международно участие, включително за 
времето и мястото на провеждане на тези 
събития.
Член 4
1. Страните насърчават прякото сътрудни­
чество между научните организации, лечебни­
те заведения и висшите медицински училища 
на двете държави, работещи в областите, 
посочени в чл. 2. Ще бъде даден приоритет 
по отношение на посещенията за обмен на 
експерти, посочени в чл. 6.
2. Научните организации, лечебните за­
ведения и висшите медицински училища по 
параграф 1 могат да сключват преки споразу­
мения по отношение на конкретни проекти, 
конференции и научни посещения, както и 
да договорят свързаните с тях финансови 
условия. 
Член 5
1. Страните насърчават организирането на 
съвместни семинари, както и участието на 
техни специалисти в професионални и научни 
срещи в съответствие с настоящия план за 
сътрудничество.
2. Страните си сътрудничат на форуми на 
международни организации и на междуна­
родни срещи, които се отнасят до дейностите 
по сътрудничество в рамките на настоящия 
план за сътрудничество.
3. Страните насърчават организирането 
на съвместни проекти с участието на техни 
специалисти, научни организации, лечебни 
заведения и висши медицински училища. 
Член 6
1. В рамките на настоящия план за сътруд­
ничество страните организират посещения